Административно деление на Швейцария
Териториалното устройство на Швейцария като федеративна република включва 26 кантона – 20 „пълни кантона“ и 6 „полукантона“.

Кантони 

Кантоните (; ; ; ) представляват полунезависими малки държави в рамките на Конфедерацията Швейцария.

Всеки кантон има следните органи на властта:
 „Grosser Rat“, „Kantonsrat“ или „Landesrat“ (името варира в различните кантони) – законодателен орган (местен парламент);
 „Kantonsregierung“ – изпълнителен орган;
 „Kantonsgericht“ – съдебна власт.

Кантоните Апенцел (Appenzell), Гларус (Glarus) и Унтервалден (Unterwalden) не провеждат избори и гласувания, а т. нар. „Landsgemeinde“ – събрание на открито на всички жители. Участниците в тях вдигат ръка, за да покажат съгласие или несъгласие със съответното предложение.

Отговорностите на кантоните са дефинирани в техните „Kantonsverfassung“ (кантонални конституции, и обхващат: образование, транспорт и транспортна инфраструктура, социални служби.

Пълни кантони 

Списък на пълните кантони (с приетите в България названия):
  Цюрих
  Берн
  Люцерн
  Ури
  Швиц
  Гларус
  Цуг
  Фрибур
  Золотурн
  Шафхаузен
  Санкт Гален
  Граубюнден
  Ааргау
  Тургау
  Тичино
  Во
  Вале
  Ньошател
  Женева
  Юра

Полукантони 
  Апенцел Аусерроден
  Апенцел Инерроден
  Базел Щат
  Базел Ландшафт
  Обвалден
  Нидвалден

Окръзи 
Всеки кантон се състои от различен брой окръзи. Всеки окръг има следните органи на властта:
 „Bezirksrat“ – изпълнителен орган.
 „Bezirksgericht“ – съдебна власт.

Правомощията на кантоните са в сферите образование и правораздаване.

Общини 
Всеки окръг се състои от общини. Общият брой на общините в Швейцария към 01.01.2019 г. е 2212. Община с повече от 10 000 жители се счита за град (Stadt), а с по-малко – за село (Dorf). Изключение правят някои села, имащи статут на град по исторически причини.

Всяка община има следните органи на властта:
 „Gemeindeversammlung“ (събрание на жителите, в повечето кантони нефизически, за гласуване и избори) – законодателен орган;
 „Gemeinderat“ или „Stadtrat“ (кметство) – изпълнителен орган;
 „Friedensrichter“ – съдебна власт.

Задълженията на общините включват грижи за:
 местни служби – електрозахранване, водоснабдяване и канализация, пожарна служба, полиция и т.н.,
 транспорт – общински пътища и улици,
 училища,
 данъци (варират значително между различните общини).

Всеки гражданин на Швейцария е преди всичко гражданин на своята община, след това – гражданин на своя кантон, и едва след това – гражданин на Швейцарската конфедерация. По съответния начин е построена и системата за данъчно облагане – всеки гражданин внася 3 различни данъка върху дохода си: един – в бюджета на Конфедерацията, втори – в бюджета на кантона, и трети – в своята община.

Източници